ועדת הפנים והגנת הסביבה, כנסת 24, פרוטוקול מספר 51, 2021-11-08 13:30

וליד טאהא: חברים, אנחנו בדיון חוזר, רביזיה, לגבי הגן הלאומי.

וליד טאהא: אנחנו נתבקשנו להחליט לגבי גריעת שמונה עשר דונם מסך כל מאה שמונים וחמישה דונם.

וליד טאהא: אנחנו לא חלק בשום תכנון אחר.

וליד טאהא: ההתנגדות לתכנון עתידי, אנחנו לא חלק.

וליד טאהא: אנחנו לא בעד או נגד.

וליד טאהא: תכניות, תכנון עתידי, כל מה שנתבקשנו לעשות, טכנית, לאשר או לא לאשר את גריעת השטח בלבד.

וליד טאהא: עובדתית, הוא כאילו לא חלק.

קרן ברק: הוא נגרע בתכניות או נגרע בפרקטיקה?

לירון אדלר: מה שקורה זה כזה דבר, בעצם בתכנית של מעין חרוד המקורית, משנת 68', אפשרו להקים אכסניה בתוך תחומי הגן הלאומי, כי בזמנו זה היה מקובל, שיכולה להיות אכסניה בתוך הגן הלאומי.

לירון אדלר: יש שם אכסניה קיימת, שעובדת והכל.

לירון אדלר: עכשיו רט"ג עושים תכנית, התכנית שמדובר עליה בכלל היא תכנית לפיתוח הגן הלאומי.

לירון אדלר: רוצים לעשות שם בתוך הגן הלאומי טיילת, להסדיר את הקמפינג, שביל גישה לגן הלאומי, דברים כאלה.

לירון אדלר: במסגרת התכנית הזאת החליטו לגרוע כמה שטחים משטחי הגן הלאומי, לטובת שימושים קיימים, שנמצאים בגבולות הגן.

לירון אדלר: חלק אחד גדול, הגריעה המשמעותית, זה לשטח האכסניה.

לירון אדלר: רט"ג אומרת, היום התפיסה שלפיה האכסניה זה בתוך שטח הגן הלאומי, ורט"ג בעצם יש לה איזו אחריות עליה, זה כבר לא רלוונטי.

לירון אדלר: רוצים להוציא את האכסניה מתחומי הגן הלאומי.

לירון אדלר: עכשיו התכניות שקיימות שם במקום מאפשרות תיירות בשטח הזה, אבל ככל שירצו להגדיל את האכסניה, זו תכנית אחרת.

לירון אדלר: זו תכנית שצריך להגיש, אין תכנית כזאת שעכשיו מאושרת או משהו כזה.

לירון אדלר: זו תכנית מפורטת שצריך להגיש מחדש לגבי האכסניה, ככל שירצו להגדיל אותה.

לירון אדלר: כלומר השלב שזה נמצא אצלנו זה להוציא את השטח הזה מהגן הלאומי.

לירון אדלר: זה בנוגע לאכסניה.

לירון אדלר: יש שם עוד כמה שטחים יותר קטנים.

לירון אדלר: שטח אחד שנגרע זה לטובת בית העלמין של גדעונה, שקיים ונמצא במקום, וגם הוא לא קשור לגן הלאומי ורוצים לגרוע.

לירון אדלר: ויש שם עוד איזה שהוא דיוק של שטח בכביש גישה.

וליד טאהא: אנחנו נאפשר לחבר הכנסת מקלב, שהגיש את הרביזיה, לנמק את הבקשה שלו, את הדרישה שלו, ונצביע עליה.

וליד טאהא: כי לא נחזור לדיון שכבר עשינו.

וליד טאהא: קרן לא היתה, אבל אנחנו לא אשמים.

אורי מקלב: קודם כל אני מודה לך אדוני היושב ראש, על הדיון הזה.

אורי מקלב: אני כוונתי היתה, אפילו הייתי בתחילת הדיון כדי להשתלב בדיון, אבל עליתי, אני חבר בוועדת הכלכלה ושם היושב ראש ביקש ממני לנהל את הדיון, ולכן לא יכולתי לרדת.

אורי מקלב: אני מתנצל שאני צריך להגיד את דבריי במסגרת הרביזיה.

אורי מקלב: אבל ודאי כפי שבאמת תמצתת את הדברים, אנחנו עסוקים לכאורה רק בגריעת שמונה עשר דונם, בחלק הזה יש התנגדות מתושבי גדעונה.

אורי מקלב: אבל יש לזה משמעות, שאנחנו לא רק עסוקים בגריעה, אנחנו יודעים מה הצעד הבא.

אורי מקלב: זה אפילו לא הצעד הבא, זה חצי צעד הבא.

אורי מקלב: וכאן התושבים באמת מתלוננים שלא היה שום תהליך של שמיעת הציבור, ותהליך של הידברות בכלל, ולא היה שיתוף הציבור.

אורי מקלב: בעצם הם פעם ראשונה דרכנו מנסים להעביר את המסרים שלהם.

וליד טאהא: לא לגמרי מדויק, חבר הכנסת מקלב.

אורי מקלב: בכל אופן גם היום מדובר כאן, יש הרחבות.

אורי מקלב: היום אנחנו יודעים שכל עתידם של הרבה יישובים מהסגנון של גדעונה זה ההרחבות.

אורי מקלב: ככל שההרחבות יתבצעו ככה יש עתיד ליישוב הזה, והיישוב הזה חייב את ההרחבות.

אורי מקלב: עתודות קרקע, שהם כבר סגורים מכל מיני צדדים, שזה החלק היחיד שעוד יכולים לשמש בעתיד כהרחבה השנייה שהם רוצים לעשות, וזה יסגור אותם.

וליד טאהא: אבל שם יש בית קברות קיים, ויש אכסניה קיימת.

קרן ברק: אבל הם לוקחים מהחלשים,

וליד טאהא: הם לא לוקחים מאף אחד, זה חלק מהגן הלאומי.

וליד טאהא: גורעים אותו מהגן הלאומי.

וליד טאהא: ההיפך.

אורי מקלב: אתה יכול לשאול את השאלה, אם לא עושים את זה, אז מה יוצא לגדעונה.

אורי מקלב: אם לא יעשו שום דבר, ישאירו את זה באותו מצב,

וליד טאהא: כן, שים לב אבל חבר הכנסת מקלב, שבגדעונה הוועד המקומי מתנגד, אבל המתכנן של המועצה האזורית תומך.

וליד טאהא: אז מה אמרתי, אז לטובת חבר הכנסת מקלב, מה אמרתי, שאנחנו לא בעד או נגד, שיקולים של כל אחד מהיישובים שמרכיבים את המועצה האזורית.

וליד טאהא: אנחנו נתבקשנו להחליט, או לא להחליט, האם מאשרים את גריעת שמונה עשר הדונם.

וליד טאהא: זהו.

וליד טאהא: כל השאר, לגבי התכנון העתידי, הזכות להתנגד עומדת להם, הם מתבקשים לעשות את זה, להילחם על שלהם.

וליד טאהא: אני לא רוצה לעשות בוועדה שימוש לטובת חילוקי דעות בתוך הדבר הזה.

קרן ברק: אתה גם לא רוצה להשריש את התופעה ששוב פעם המועצות האזוריות במקומות האלה, וזה משהו שאני מתעסקת בו כל הזמן, כל פעם במשהו אחר שם בצפון, כל פעם המועצה המקומית היא תמיד לטובת חזקים, לטובת טורבינות, כל פעם זה לטובת מישהו אחר, והם לא מתחשבים בטובת התושבים המקומיים.

קרן ברק: אתה יודע מה, אפילו שיקבלו החלטה אחרי שהם מתחשבים בהם.

קרן ברק: אבל זה שהם דורסים אותם, ומקבלים מעל הראש שלהם, זה משהו שאנחנו בתור חברי כנסת צריכים להתריע ולהגיד להם קודם תשבו, אחרי זה תבואו אלינו.

קרן ברק: אולי נחליט לטובתכם.

וליד טאהא: בכל זאת נשמע את חבר הכנסת עד הסוף, כי הוא לא סיים לנמק.

וליד טאהא: אנחנו התפרצנו לו לדברים.

אורי מקלב: הדברים הם אותם דברים.

אורי מקלב: אנחנו בעצם מכוונים לאותו דבר.

וליד טאהא: אז מכיוון שאחד מהקואליציה ואחד מהאופוזיציה זה תיקו.

אורי מקלב: התושבים גם הרגישו את האמפתיה, שאתה מבין, ככה הם מסרו לי, גם במסגרת שלהם, שיכול להיות שזו התוצאה, התוצאה מבחינתם תהיה תוצאה לא טובה.

אורי מקלב: אין ספק שבין ועד למועצה, וכל אחד יש לו את השיקולים שלו,

קרן ברק: הם צריכים לבוא בהידברות עם הוועד, כדי ללמוד,

וליד טאהא: אבל זה משהו פנימי, קרן.

קרן ברק: הדעה שלך היא בוא נדרוס את התושבים, בוא נדרוס את הוועד, זה מה שאתה אומר, נקבל החלטה מעל הראש של התושבים,

רון כץ: ממש לא.

רון כץ: אני אומר שיש הסכמה של היישוב, והם לא עשו עבודה מול הוועד.

רון כץ: זה מה שאמרתי.

קרן ברק: מה אמרת?

רון כץ: יש הסכמה של ראש המועצה - - -

קרן ברק: בוא אני אסביר לך, אתה לא מבין - - -

רון כץ: להסביר לך איך זה עובד - - -

וליד טאהא: אני נתתי לכם שתי דקות לסיים באתנחתא, עכשיו אני רוצה שחבר הכנסת מקלב יסיים, ואנחנו מצביעים.

אורי מקלב: כפי שמובן, הרי הוועדה לא פעם, וחלק גדול מדיוניה, היא רואה אינטרסים שונים, שיכול להיות שבשני הצדדים הם אינטרסים נכונים, אבל היא מנסה לאזן כשולחן ציבורי באופן הזה, לכוון הזה לאיפה נראה שהדעת נוטה, לא תמיד הגופים הממלכתיים הם אלה שנותנים את כל הצדק, ולכן יש ועדות ציבוריות, והוועדה של הכנסת, ועדת הפנים, זה בסופו של תהליך שבא ואומר כולכם אתם דנתם, עכשיו אנחנו רוצים לשמוע.

אורי מקלב: אנחנו יכולים לאשר, לא לאשר.

אורי מקלב: אנחנו יכולים לשלוח אתכם תעשו שיעורי בית, תדברו, תגידו מה כוונתכם, תבואו אלינו.

אורי מקלב: וזאת בעצם הבקשה.

אורי מקלב: אנחנו מבינים שיש צורך, מצד אחד, יש בתוך המועצה דרישות שונות ויש רצונות שונים.

אורי מקלב: יש אנשים שיש להם כבר, אולי החליטו והרגישו שזה בשבילם בעבר.

אורי מקלב: אבל מצד שני, יש התפתחות.

אורי מקלב: הדינמיקה עושה את שלה.

אורי מקלב: והדינמיקה של הרחבות בתוך מועצה או בתוך היישוב הזה, היא דינמיקה שהיום היא נשמת חיים שלהם, זה האוויר שלהם.

אורי מקלב: ואנחנו במעשה הזה עשוי להיות או עלול להיות שאנחנו נגדע את זה באיבו, ואנחנו לא נאפשר להם להתרחב, כשבמקומות אחרים הם כבר לא יכולים להתרחב.

אורי מקלב: לכן זה נכון מה שאתה אומר שאנחנו רק גורעים, אנחנו לא נותנים.

אורי מקלב: אבל התהליך כבר יהיה הרבה יותר מהיר וכבר מובן, במיוחד שכבר אנחנו יודעים שזאת כוונתם.

אורי מקלב: עצם זה שאנחנו אומרים להם שאנחנו לא רואים את זה ככה.

אורי מקלב: אני רואה את זה כגריעה, אני לא רואה את זה כנתינה למישהו אחר.

אורי מקלב: אני חושב שצריך לעשות את זה ביחד עם הידברות ביניהם.

אורי מקלב: אתם צריכים לקחת את זה, ולא לראות כדבר שהוא כבר מסוכם מראש, שזה שייך למישהו אחד, ואנחנו רק עושים את התהליך החוקי, הסטטוטורי בעניין.

אורי מקלב: בהחלט, עצם זה שעושים את זה היום ולא עשו את זה לפני הרבה שנים, זה אומר שיש התפתחות, וצריך לראות מה שקורה בשטח, מה ההשלכות לגבי היישוב, לגבי ההתפתחות ולגבי מאה ארבעים בתי אב שגרים בתוך היישוב הזה, שזה בשבילם מאוד חשוב.

אורי מקלב: ולכן זה המסר שצריך להיות כאן בתוך הוועדה בנושא הזה, לכל הרשויות.

וליד טאהא: אני רוצה להודות לחבר הכנסת מקלב.

וליד טאהא: היתה להם הזדמנות להופיע בפני ועדות ולהביע דעה ולהתנגד.

וליד טאהא: ובכל זאת זכותם להשמיע צעקה.

וליד טאהא: אני מציע לוועדה גם לעקוב בהמשך אחר המתרחש בעניין שלהם.

וליד טאהא: אנחנו רוצים להצביע.

וליד טאהא: דרך אגב, אני קבעתי נוהל בוועדה, אני לא יודע אם אני התחלתי בו, אני יודע שקדמו לי אנשים שעשו אותו, כי תמיד הבאתי את האנשים לחדר הצדדי כדי להגיע להסכמות.

וליד טאהא: אבל פה זה לא העניין.

וליד טאהא: פה העניין הוא טכני יותר.

וליד טאהא: אנחנו לא נכנסים לעומק חילוקי הדעות.

וליד טאהא: אנחנו נתבקשנו לגרוע או לא לגרוע.

וליד טאהא: זה הכל.

וליד טאהא: כל התכנונים העתידיים, נרצה לתת, ירצו את התערבות הוועדה, אנחנו נתערב.

וליד טאהא: אבל זה לא קשור להחלטה של היום.

וליד טאהא: אני רוצה להצביע על הרביזיה שיזם חבר הכנסת מקלב.

וליד טאהא: הרביזיה לא התקבלה.

וליד טאהא: אני רוצה להודות לחבר הכנסת מקלב, וגם לחברי הכנסת שהשתתפו.

וליד טאהא: תודה רבה לכולם.